
A budapesti Erasmus+ tanulmányi utunk egy igazán élményekkel teli 7 nap volt, amit az egész évfolyam nagyon várt. 
A programok változatosak és izgalmasak voltak, és nemcsak tanultunk, hanem rengeteget nevettünk és jól éreztük magunkat.
Elsőként a Testnevelési Egyetemet, a TF-et látogattuk meg, ahol megismerkedtünk az egyetem működésével, a különböző sport szakokkal, és lehetőségekkel. Megnéztük az edzőtermeket, a sportpályákat, és egy rövid előadást is hallgattunk arról, milyen fontos a sport az egészséges életmódban és a közösségépítésben.
A hét folyamán judo edzésen is részt vettünk, ahol kipróbálhattuk magunkat ebben az izgalmas sportágban. A legtöbben most judóztunk először, így nagy élményt hagyott bennünk. Az edző nagyon kedves volt, és lépésről lépésre mutatta meg a mozdulatokat.
Próbálkozásaink nagyon viccesek voltak, így sokat nevettünk közben, de mindezalatt megtapasztaltuk, mennyi fegyelem és figyelem kell ehhez a sporthoz.
A következő program az MTK labdarúgó akadémiájának meglátogatása volt. 
Ott betekintést nyerhettünk abba, hogyan készülnek a fiatal tehetségek a profi sportolói pályára. Megmutatták nekünk az edzőpályákat, az öltözőket és az edzésekhez használt eszközöket is. 
Nagyon érdekes volt látni, mennyi munka és kitartás áll a sportolók teljesítménye mögött. Bemutatták nekünk a régi és jelenlegi nagyjait a sportágnak. Ismerősen csengő nevek voltak.
Az utolsó nap a Nemzeti Közszolgálati Egyetem sport létesítményeit látogattuk meg. Itt láthattuk, hogy rendfenntartás emberei is milyen komoly és kemény sporttevékenységet folytatnak. 
Végezetül még azt szeretném leírni, hogy a fogadó egyetem minden nap ebédet biztosított ingyen, nekünk az egyetem kantinjában. Ez nagyon jó volt, nem csak azért, mert finom volt, hanem mert így a pénzünk is kevesebb fogyott.
[bookmark: _GoBack]A hét folyamán a mindennapi kötelező programokon túlmenően, természetesen jutott idő városnézésre is. 
Sétáltunk Budapest belvárosában, megnéztük a híres látnivalókat, és élveztük a főváros hangulatát. Este közösen buliztunk, ami remek lezárása volt a napnak – mindenki felszabadult, táncolt és sokat nevetett. Jól összerázódtunk nem csak a csíki, de a sepsiszentgyörgyi szaktársakkal is.
